钦定古今图书集成/明伦汇编/闺媛典/第090卷 > 王猷妻时氏〈孙及妇杜氏附〉
## 钦定古今图书集成/明伦汇编/闺媛典/第090卷 > 王猷妻时氏〈孙及妇杜氏附〉

按《凤阳府志》：“时氏，王猷妻，诸生王宾汝母。寇陷颍，拜
辞神主，嘱其子若孙图生计进诸妇曰：‘吾虽垂白，忍
见汝辈独死耶’！偕诸妇投井中。贼势稍戢，其子出之，
闻雀声，忽甦曰：‘吾何尚在？雀声不祥，儿千万逃生日
晡，贼络绎至，执其季子去。时愤骂死之，十二岁孙从
焉。其孀妇杜氏被数刃，犹匍匐姑旁，见姑气绝，号呼’”
投井死。孀妇宾汝，继妻也。